nibzard/narodne-novine-full-text-markdown huggingface dataset:
### NN 52/2022 (4.5.2022.), Odluka o prestanku mirovanja zastupničkog mandata zastupnika i prestanku obnašanja zastupničke dužnosti zamjenice zastupnika u Hrvatskom saboru

HRVATSKI SABOR

657

Na temelju članka 81. Ustava Republike Hrvatske i članka 9. stavka 1. i članka 13. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 29. travnja 2022. donio je

ODLUKU

O PRESTANKU MIROVANJA ZASTUPNIČKOG MANDATA ZASTUPNIKA I PRESTANKU OBNAŠANJA ZASTUPNIČKE DUŽNOSTI ZAMJENICE ZASTUPNIKA U HRVATSKOM SABORU

Dana 7. svibnja 2022. prestaje mirovanje zastupničkog mandata zastupniku BORISU MILOŠEVIĆU.

ANJA ŠIMPRAGA prestaje obnašati zastupničku dužnost zamjenice zastupnika 29. travnja 2022.

Klasa: 021-05/22-01/03

Zagreb, 29. travnja 2022.

Predsjednik
 Hrvatskoga sabora
 Gordan Jandroković, v. r.
### NN 52/2022 (4.5.2022.), Rješenje o imenovanju potpredsjednice Vlade Republike Hrvatske

VLADA REPUBLIKE HRVATSKE

667

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), uz supotpis predsjednika Hrvatskoga sabora, donosim

RJEŠENJE

O IMENOVANJU POTPREDSJEDNICE VLADE REPUBLIKE HRVATSKE

Imenuje se ANJA ŠIMPRAGA potpredsjednicom Vlade Republike Hrvatske.

Klasa: 080-02/22-01/62

Urbroj: 50301-15/28-22-05

Zagreb, 29. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o imenovanju ministra rada, mirovinskoga sustava, obitelji i socijalne politike

VLADA REPUBLIKE HRVATSKE

669

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA RADA, MIROVINSKOGA SUSTAVA, OBITELJI I SOCIJALNE POLITIKE

Imenuje se MARIN PILETIĆ ministrom rada, mirovinskoga sustava, obitelji i socijalne politike.

Klasa: 080-02/22-01/61

Urbroj: 50301-15/28-22-05

Zagreb, 29. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o razrješenju člana Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

663

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke VIII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 19/17., 3/20. i 14/21.), Vlada Republike Hrvatske je na sjednici održanoj 27. travnja 2022. donijela

RJEŠENJE

O RAZRJEŠENJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Razrješuje se TOMISLAV VELIĆ dužnosti člana Povjerenstva Vlade Republike Hrvatske za osobe s invaliditetom, na koju je imenovan kao predstavnik Hrvatskog saveza udruga cerebralne i dječje paralize.

Klasa: 080-02/22-02/31

Urbroj: 50301-15/07-22-02

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o razrješenju državnog tajnika u Ministarstvu regionalnoga razvoja i fondova Europske unije

VLADA REPUBLIKE HRVATSKE

666

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 46. stavka 1. Zakona o sustavu državne uprave (»Narodne novine«, broj 66/19.), Vlada Republike Hrvatske je na sjednici održanoj 27. travnja 2022. donijela

RJEŠENJE

O RAZRJEŠENJU DRŽAVNOG TAJNIKA U MINISTARSTVU REGIONALNOGA RAZVOJA I FONDOVA EUROPSKE UNIJE

Razrješuje se VELIMIR ŽUNAC dužnosti državnog tajnika u Ministarstvu regionalnoga razvoja i fondova Europske unije, na osobni zahtjev.

Klasa: UP/I 080-02/22-02/15

Urbroj: 50301-15/28-22-02

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o imenovanju ministra gospodarstva i održivog razvoja

VLADA REPUBLIKE HRVATSKE

668

Na temelju članka 110. stavka 5. Ustava Republike Hrvatske (»Narodne novine«, br. 85/10. – pročišćeni tekst i 5/14. – Odluka Ustavnog suda Republike Hrvatske) i članka 4. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), uz supotpis predsjednika Hrvatskoga sabora, donosim

RJEŠENJE

O IMENOVANJU MINISTRA GOSPODARSTVA I ODRŽIVOG RAZVOJA

Imenuje se dr. sc. DAVOR FILIPOVIĆ ministrom gospodarstva i održivog razvoja.

Klasa: 080-02/22-01/60

Urbroj: 50301-15/28-22-05

Zagreb, 29. travnja 2022.

Predsjednik
 mr. sc. Andrej Plenković, v. r.
### NN 52/2022 (4.5.2022.), Rješenje o imenovanju člana Povjerenstva Vlade Republike Hrvatske za osobe s invaliditetom

VLADA REPUBLIKE HRVATSKE

664

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke VIII. Odluke o osnivanju Povjerenstva Vlade Republike Hrvatske za osobe s invaliditetom (»Narodne novine«, br. 19/17., 3/20. i 14/21.), Vlada Republike Hrvatske je na sjednici održanoj 27. travnja 2022. donijela

RJEŠENJE

O IMENOVANJU ČLANA POVJERENSTVA VLADE REPUBLIKE HRVATSKE ZA OSOBE S INVALIDITETOM

Imenuje se IVICA BAŠIĆ članom Povjerenstva Vlade Republike Hrvatske za osobe s invaliditetom, kao predstavnik Hrvatskog saveza udruga cerebralne i dječje paralize.

Klasa: 080-02/22-01/65

Urbroj: 50301-15/07-22-02

Zagreb, 27. travnja 2022.

Predsjednik
 mr. sc. Andrej Plenković, v. r.
### NN 53/2022 (6.5.2022.), Pravilnik o izmjenama Pravilnika o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom

MINISTARSTVO POLJOPRIVREDE

690

Na temelju članka 12. stavka 1. točaka 1. i 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19), ministrica poljoprivrede donosi

PRAVILNIK

O IZMJENAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆIM MREŽAMA PLIVARICOM PALAMIDAROM, PLIVARICOM CIPLARICOM, PLIVARICOM LOKARDAROM, PLIVARICOM IGLIČAROM I PLIVARICOM OLIŽNICOM

Članak 1.

U Pravilniku o obavljanju gospodarskog ribolova na moru okružujućim mrežama plivaricom palamidarom, plivaricom ciplaricom, plivaricom lokardarom, plivaricom igličarom i plivaricom oližnicom (»Narodne novine«, br. 30/18, 49/18, 62/18, 78/18, 87/18, 27/21 i 110/21) članak 10. mijenja se i glasi:

»Iskrcaj ulova ostvarenog plovilima autoriziranima za ribolov malim plivaricama dozvoljen je isključivo na iskrcajnim mjestima sukladno naredbi kojom se određuje popis iskrcajnih mjesta za iskrcaj ulova s ribarskih plovila koja obavljaju gospodarski ribolov na moru.«.

Članak 2.

Prilog 3. briše se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/23

Urbroj: 525-12/718-22-19

Zagreb, 27. travnja 2022.

Ministrica poljoprivrede
 Marija Vučković, v. r.
### NN 53/2022 (6.5.2022.), Pravilnik o izmjenama Pravilnika o obavljanju gospodarskog ribolova na moru ronjenjem

MINISTARSTVO POLJOPRIVREDE

692

Na temelju članka 12. stavka 1. točaka 1., 2., 3., 4., 7. i 9. i članka 26. stavka 11. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19) ministrica poljoprivrede donosi

PRAVILNIK

O IZMJENAMA PRAVILNIKA O OBAVLJANJU GOSPODARSKOG RIBOLOVA NA MORU RONJENJEM

Članak 1.

U Pravilniku o obavljanju gospodarskog ribolova na moru ronjenjem (»Narodne novine«, br. 30/21 i 72/21) u članku 10. stavak 6. mijenja se i glasi:

»(6) Iskrcaj koralja dozvoljen je isključivo na iskrcajnim mjestima sukladno naredbi kojom se određuje popis iskrcajnih mjesta za iskrcaj ulova s ribarskih plovila koja obavljaju gospodarski ribolov na moru.«.

Članak 2.

Prilog 1. briše se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/18-01/41

Urbroj: 525-12/718-22-43

Zagreb, 27. travnja 2022.

Ministrica poljoprivrede
 Marija Vučković, v. r.
### NN 53/2022 (6.5.2022.), Pravilnik o izmjenama Pravilnika o posebnom režimu upravljanja ribolovom u dijelu akvatorija Jabučke kotline

MINISTARSTVO POLJOPRIVREDE

691

Na temelju članka 12. stavka 1. točke 13. i članka 26. stavka 11. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19) ministrica poljoprivrede donosi

PRAVILNIK

O IZMJENAMA PRAVILNIKA O POSEBNOM REŽIMU UPRAVLJANJA RIBOLOVOM U DIJELU AKVATORIJA JABUČKE KOTLINE

Članak 1.

U Pravilniku o posebnom režimu upravljanja ribolovom u dijelu akvatorija Jabučke kotline (»Narodne novine«, br. 106/19, 141/20 i 142/21) članak 12. mijenja se i glasi:

»Iskrcaj ulova ostvarenog u području Jabučkog džepa plovilima kojima je izdano Odobrenje za ribolov u tom području sukladno člancima 8. ili 9. ovog Pravilnika dozvoljen je isključivo na iskrcajnim mjestima sukladno naredbi kojom se određuje popis iskrcajnih mjesta za iskrcaj ulova s ribarskih plovila koja obavljaju gospodarski ribolov na moru.«.

Članak 2.

Prilog 3. briše se.

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/19-01/99

Urbroj: 525-12/718-22-11

Zagreb, 27. travnja 2022.

Ministrica poljoprivrede
 Marija Vučković, v. r.
### NN 53/2022 (6.5.2022.), Odluka o izmjenama Odluke o autorizaciji plovila za sakupljanje crvenog koralja (Corallium rubrum) s rokom važenja do 30. lipnja 2022. godine

MINISTARSTVO POLJOPRIVREDE

696

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19) i na temelju članka 11. stavka 1. Pravilnika o obavljanju gospodarskog ribolova na moru ronjenjem (»Narodne novine«, br. 30/21 i 72/21), ministrica poljoprivrede donosi

ODLUKU

O IZMJENAMA ODLUKE O AUTORIZACIJI PLOVILA ZA SAKUPLJANJE CRVENOG KORALJA (Corallium rubrum) S ROKOM VAŽENJA
 DO 30. LIPNJA 2022. GODINE

I.

U točki II. Odluke o autorizaciji plovila za sakupljanje crvenog koralja (Corallium rubrum) s rokom važenja do 30. lipnja 2022. godine (»Narodne novine«, br. 32/21 i 72/21) redci u tablici pod rednim brojevima 2. i 8. mijenjaju se i glase:

|  |  |  |  |  |
| --- | --- | --- | --- | --- |
| 2. | HRV000017492 | 261325-RG | 135 | 67,5 |
| 8. | HRV000003497 | 274294-VD | 60 | 30 |

II.

Ova Odluka stupa na snagu prvoga dana od dana objave u »Narodnim novinama«.

Klasa: 324-03/21-01/54

Urbroj: 525-12/718-22-5

Zagreb, 29. travnja 2022.

Ministrica poljoprivrede
 Marija Vučković, v. r.
### NN 53/2022 (6.5.2022.), Odluka o dodjeli odlikovanja Reda Stjepana Radića, za dugogodišnji sindikalni rad i zasluge u borbi za socijalna prava radnica i radnika

PREDSJEDNIK REPUBLIKE HRVATSKE

684

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 17. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom Stjepana Radića, za dugogodišnji sindikalni rad i zasluge u borbi za socijalna prava radnica i radnika, odlikuju se

KREŠIMIR (Emil) SEVER

MLADEN (Stanislav) NOVOSEL

VILIM (August) RIBIĆ.

Klasa: 060-03/22-13/01
 Urbroj: 71-01-01-02/4-22-01
 Zagreb, 28. travnja 2022.

Predsjednik
 Republike Hrvatske
 Zoran Milanović, v. r.
### NN 53/2022 (6.5.2022.), Odluka o izmjenama Odluke o isplati jednokratnog novčanog primanja korisnicima mirovine radi ublažavanja posljedica porasta cijena energenata

Vlada Republike Hrvatske

686

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O IZMJENAMA ODLUKE O ISPLATI JEDNOKRATNOG NOVČANOG PRIMANJA KORISNICIMA MIROVINE RADI UBLAŽAVANJA POSLJEDICA PORASTA CIJENA ENERGENATA

I.

U Odluci o isplati jednokratnog novčanog primanja korisnicima mirovine radi ublažavanja posljedica porasta cijena energenata (»Narodne novine«, broj 31/22.), u točki II. stavku 1. riječi: »4.000,00 kuna« zamjenjuju se riječima: »4.100,00 kuna«.

Stavak 3. mijenja se i glasi:

»Iznos jednokratnog novčanog primanja korisnicima mirovine iz stavka 1. ove točke određuje se na sljedeći način:

|  |  |
| --- | --- |
| Iznos ukupnog mirovinskog primanja | Iznos jednokratnog novčanog primanja |
| do 1.600,00 kuna | 1.200,00 kuna |
| od 1.600,01 do 2.100,00 kuna | 900,00 kuna |
| od 2.100,01 do 3.100,00 kuna | 600,00 kuna |
| od 3.100,01 do 4.100,00 kuna | 400,00 kuna |

«.

II.

U točki III. stavku 1. riječi: »4.000,00 kuna« zamjenjuju se riječima: »4.100,00 kuna«.

III.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/22-04/196

Urbroj: 50301-05/14-22-2

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 53/2022 (6.5.2022.), Rješenje o imenovanju povjerenice Vlade Republike Hrvatske za obavljanje poslova iz nadležnosti Gradskog vijeća Grada Splita

VLADA REPUBLIKE HRVATSKE

688

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 86. stavka 1. točke 1. Zakona o lokalnoj i područnoj (regio­nalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 6. svibnja 2022. donijela

RJEŠENJE

O IMENOVANJU POVJERENICE VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI GRADSKOG VIJEĆA GRADA SPLITA

1. Imenuje se MIRNA VEŽA povjerenicom Vlade Republike Hrvatske za obavljanje poslova iz nadležnosti Gradskog vijeća Grada Splita.

2. Povjerenica Vlade Republike Hrvatske za svoj rad odgovara Vladi Republike Hrvatske.

3. Povjerenica Vlade Republike Hrvatske podnosi izvješće o svom radu Vladi Republike Hrvatske putem Ministarstva pravosuđa i uprave.

4. Povjerenica Vlade Republike Hrvatske počet će obnašati dužnost stupanjem na snagu ovog Rješenja.

5. Ovo Rješenje stupa na snagu danom objave u »Narodnim novinama«.

Klasa: 080-02/22-01/69
 Urbroj: 50301-15/07-22-02
 Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 53/2022 (6.5.2022.), Rješenje o raspuštanju Gradskog vijeća Grada Splita

VLADA REPUBLIKE HRVATSKE

687

Na temelju članka 84. stavka 1. točke 4. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01. – vjerodostojno tumačenje, 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 6. svibnja 2022. donijela

RJEŠENJE

O RASPUŠTANJU GRADSKOG VIJEĆA GRADA SPLITA

I.

Raspušta se Gradsko vijeće Grada Splita, a članovima Gradskog vijeća prestaje mandat.

II.

Vlada Republike Hrvatske imenovat će, posebnim rješenjem, povjerenika Vlade Republike Hrvatske u Gradu Splitu za obavljanje poslova iz nadležnosti Gradskog vijeća Grada Splita.

III.

Povjerenik Vlade Republike Hrvatske preuzima sve ovlasti Gradskog vijeća Grada Splita.

IV.

Sredstva za rad povjerenika Vlade Republike Hrvatske osiguravaju se u proračunu Grada Splita.

V.

Ovo Rješenje stupa na snagu danom objave u »Narodnim novinama«.

Klasa: 022-03/22-09/02

Urbroj: 50301-21/21-22-2

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o raspisivanju prijevremenih izbora za gradonačelnika i zamjenika gradonačelnika Grada Novske

VLADA REPUBLIKE HRVATSKE

702

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 2. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09, 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 6. svibnja 2022. donijela

ODLUKU

O RASPISIVANJU PRIJEVREMENIH IZBORA ZA GRADONAČELNIKA I ZAMJENIKA GRADONAČELNIKA GRADA NOVSKE

I.

Raspisuju se prijevremeni izbori za gradonačelnika i zamjenika gradonačelnika Grada Novske.

II.

Za dan provedbe izbora određuje se nedjelja, 12. lipnja 2022.

III.

Ova Odluka objavit će se u »Narodnim novinama«, a stupa na snagu 12. svibnja 2022.

Klasa: 022-03/22-04/187
 Urbroj: 50301-21/21-22-2
 Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o raspisivanju prijevremenih izbora za gradonačelnika i zamjenike gradonačelnika Grada Splita

VLADA REPUBLIKE HRVATSKE

703

Na temelju članka 5. i članka 6. stavka 1. Zakona o lokalnim izborima (»Narodne novine«, br. 144/12., 121/16., 98/19., 42/20., 144/20. i 37/21.), a u vezi s člankom 40.d stavkom 2. Zakona o lokalnoj i područnoj (regionalnoj) samoupravi (»Narodne novine«, br. 33/01., 60/01., 129/05., 109/07., 125/08., 36/09., 150/11., 144/12., 19/13. – pročišćeni tekst, 137/15. – ispravak, 123/17., 98/19. i 144/20.), Vlada Republike Hrvatske je na sjednici održanoj 6. svibnja 2022. donijela

ODLUKU

O RASPISIVANJU PRIJEVREMENIH IZBORA ZA GRADONAČELNIKA I ZAMJENIKE GRADONAČELNIKA GRADA SPLITA

I.

Raspisuju se prijevremeni izbori za gradonačelnika i zamjenike gradonačelnika Grada Splita.

II.

Za dan provedbe izbora određuje se nedjelja, 26. lipnja 2022.

III.

Ova Odluka objavit će se u »Narodnim novinama«, a stupa na snagu 26. svibnja 2022.

Klasa: 022-03/22-04/183

Urbroj: 50301-21/21-22-2

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Ispravak Pravilnika o izmjenama i dopunama Pravilnika o proizvođačkim organizacijama i drugim oblicima udruženja primarnih poljoprivrednih proizvođača

MINISTARSTVO POLJOPRIVREDE

725

Nakon uspoređivanja s izvornim tekstom Pravilnika o izmjenama i dopunama Pravilnika o proizvođačkim organizacijama i drugim oblicima udruženja primarnih poljoprivrednih proizvođača, koji je objavljen u »Narodnim novinama« broj 45 od 13. travnja 2022. godine, utvrđene su pogreške te se daje

ISPRAVAK PRAVILNIKA

O IZMJENAMA I DOPUNAMA PRAVILNIKA O PROIZVOĐAČKIM ORGANIZACIJAMA I DRUGIM OBLICIMA UDRUŽENJA PRIMARNIH POLJOPRIVREDNIH PROIZVOĐAČA

U Pravilniku o izmjenama i dopunama Pravilnika o proizvođačkim organizacijama i drugim oblicima udruženja primarnih poljoprivrednih proizvođača (»Narodne novine«, broj 45/22) u članku 7. stavku 1. umjesto riječi: »U članku 15. stavci 7. i 8. mijenjaju se i glase:« trebaju stajati riječi: »U članku 15. iza stavka 6. dodaju se novi stavci 7. i 8. koji glase:«.

U stavku 2. umjesto riječi: »Dosadašnji stavak 8. postaje stavak 9.« trebaju stajati riječi: »Dosadašnji stavak 7. postaje stavak 9.«.

Iza članka 10. umjesto riječi: »Članak 10.« trebaju stajati riječi: »Članak 11.«.

Iza članka 11. umjesto riječi: »Članak 19.« trebaju stajati riječi: »Članak 12.«.

Klasa: 011-01/19-01/61

Urbroj: 525-06/215-22-37

Zagreb, 29. travnja 2022.

Ministrica poljoprivrede
 Marija Vučković, v. r.
### NN 54/2022 (11.5.2022.), Pravilnik o izmjeni i dopuni Pravilnika o popisu jedinica Financijske agencije i područja njihove nadležnosti u predstečajnom postupku

MINISTARSTVO PRAVOSUĐA I UPRAVE

714

Na temelju članka 44. stavka 2. Stečajnog zakona (»Narodne novine«, broj 71/15., 104/17. i 36/22.), ministar nadležan za poslove pravosuđa donosi

PRAVILNIK

O IZMJENI I DOPUNI PRAVILNIKA O POPISU JEDINICA FINANCIJSKE AGENCIJE I PODRUČJA NJIHOVE NADLEŽNOSTI U PREDSTEČAJNOM POSTUPKU

Članak 1.

U Pravilniku o popisu jedinica financijske agencije i područja njihove nadležnosti u predstečajnom postupku (»Narodne novine«, broj 106/15.) u članku 3. ispred riječi »Pismena« dodaje se oznaka stavka: »(1)«.

Iza stavka 1. dodaje se stavak 2. koji glasi:

»(2) Iznimno od stavka 1. ovoga članka, u prekograničnim slučajevima prijava tražbine može se podnijeti putem adrese elektroničke pošte objavljene na web-stranici Financijske agencije ili na drugi pogodan način.«

Članak 2.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/22-01/20

Urbroj: 514-04-01-02-02/03-22-01

Zagreb, 29. travnja 2022.

Ministar
 dr. sc. Ivan Malenica, v. r.
### NN 54/2022 (11.5.2022.), Pravilnik o izmjenama Pravilnika o vrsti i visini naknade troškova Financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka

MINISTARSTVO PRAVOSUĐA I UPRAVE

712

Na temelju članka 44. stavka 3., članka 110. stavka 6. i članka 429. stavka 3. Stečajnog zakona (»Narodne novine«, broj 71/15., 104/17. i 36/22.), ministar nadležan za poslove pravosuđa donosi

PRAVILNIK

O IZMJENAMA PRAVILNIKA O VRSTI I VISINI NAKNADE TROŠKOVA FINANCIJSKE AGENCIJE U PREDSTEČAJNOM POSTUPKU I O VISINI NAKNADE TROŠKA FINANCIJSKE AGENCIJE ZA PODNOŠENJE PRIJEDLOGA ZA OTVARANJE STEČAJNOG POSTUPKA

Članak 1.

U Pravilniku o vrsti i visini naknade troškova Financijske agencije u predstečajnom postupku i o visini naknade troška Financijske agencije za podnošenje prijedloga za otvaranje stečajnog postupka (»Narodne novine«, broj 106/15.) naziv Pravilnika mijenja se i glasi:

»PRAVILNIK O VRSTI I VISINI NAKNADE TROŠKOVA FINANCIJSKE AGENCIJE U PREDSTEČAJNOM POSTUPKU, VISINI NAKNADE TROŠKA FINANCIJSKE AGENCIJE ZA PODNOŠENJE PRIJEDLOGA ZA OTVARANJE STEČAJNOG POSTUPKA I ZAHTJEVA ZA PROVEDBU SKRAĆENOGA STEČAJNOG POSTUPKA«.

Članak 2.

Članak 1. mijenja se i glasi:

»Ovim Pravilnikom propisuje se vrsta i visina naknade troškova Financijske agencije u predstečajnom postupku, visina naknade troška Financijske agencije za podnošenje prijedloga za otvaranje stečajnog postupka i zahtjeva za provedbu skraćenoga stečajnog postupka te načinu njihova plaćanja.«

Članak 3.

Članak 4. mijenja se i glasi:

»(1) Visina naknade troška Financijske agencije za podnošenje zahtjeva za provedbu skraćenoga stečajnog postupka određuje se u iznosu od 140,00 kuna uvećanom za porez na dodanu vrijednost.

(2) Naknada Financijskoj agenciji iz stavka 1. ovog članka uplaćuje se na žiro račun broj: HR4223900011100017042, model: HR05, poziv na broj: 66672 – OIB dužnika.«.

Članak 4.

Ovaj Pravilnik stupa na snagu osmoga dana od objave u »Narodnim novinama«.

Klasa: 011-02/22-01/21

Urbroj: 514-04-01-02-02/03-22-01

Zagreb, 29. travnja 2022.

Ministar
 dr. sc. Ivan Malenica, v. r.
### NN 54/2022 (11.5.2022.), Odluka o osiguravanju nastavka financiranja usluge osobne asistencije osobama s invaliditetom koje uslugu koriste temeljem projekata financiranih sredstvima Europskog socijalnog fonda

VLADA REPUBLIKE HRVATSKE

704

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O OSIGURAVANJU NASTAVKA FINANCIRANJA USLUGE OSOBNE ASISTENCIJE OSOBAMA S INVALIDITETOM KOJE USLUGU KORISTE TEMELJEM PROJEKATA FINANCIRANIH SREDSTVIMA EUROPSKOG SOCIJALNOG FONDA

I.

Ovom Odlukom uređuje se nastavak financiranja usluge osobne asistencije osobama s invaliditetom koje uslugu ostvaruju kroz projekte udruga ugovorene temeljem poziva za razvoj usluge osobne asistencije za osobe s invaliditetom, financirane sredstvima Europskog socijalnog fonda u okviru Operativnog programa »Učinkoviti ljudski potencijali« 2014. – 2020.

II.

Udrugama koje pružaju usluge osobne asistencije osobama s invaliditetom temeljem ugovora sklopljenih u okviru poziva iz točke I. ove Odluke, osiguravaju se dodatna financijska sredstva za nastavak pružanja usluge osobne asistencije.

III.

Sredstva u ukupnom iznosu od 60.000.000,00 kuna osigurat će se u državnom proračunu Republike Hrvatske, na glavi 08605 Ministarstvo rada, mirovinskoga sustava, obitelji i socijalne politike, aktivnosti A754019 Odobravanje financijske potpore za programe i projekte usmjerene djeci s teškoćama i odraslim osobama s invaliditetom, računu 3811 Tekuće donacije u novcu, izvoru financiranja 11, preraspodjelom sredstava unutar Državnog proračuna Republike Hrvatske za 2022. godinu, a u 2023. u okviru projekcije Ministarstva rada, mirovinskoga sustava, obitelji i socijalne politike, utvrđene Državnim proračunom Republike Hrvatske za 2022. godinu i projekcijama za 2023. i 2024. godinu.

IV.

Za provedbu ove Odluke zadužuje se Ministarstvo rada, mirovinskoga sustava, obitelji i socijalne politike.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/179

Urbroj: 50301-04/04-22-2

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o osnivanju Nacionalnog povjerenstva za zaštitu civilnog zračnog prometa

VLADA REPUBLIKE HRVATSKE

709

Na temelju članaka 114. i 141. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O OSNIVANJU NACIONALNOG POVJERENSTVA ZA ZAŠTITU CIVILNOG ZRAČNOG PROMETA

I.

Ovom Odlukom osniva se Nacionalno povjerenstvo za zaštitu civilnog zračnog prometa (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Predsjednika, članove i tajnika Povjerenstva rješenjem imenuje Vlada Republike Hrvatske na prijedlog Ministarstva mora, prometa i infrastrukture.

Povjerenstvo čine:

– dva predstavnika ministarstva nadležnog za poslove civilnog zračnog prometa od kojih je jedan predsjednik Povjerenstva

– predstavnik ministarstva nadležnog za unutarnje poslove

– predstavnik ministarstva nadležnog za vanjske i europske poslove

– predstavnik ministarstva nadležnog za poslove obrane

– predstavnik ministarstva nadležnog za poslove zdravstva

– predstavnik ministarstva nadležnog za poslove financija

– dva predstavnika Hrvatske agencije za civilno zrakoplovstvo od kojih je jedan tajnik Povjerenstva

– predstavnik tijela nadležnog za nacionalnu sigurnost

– predstavnik imenovanog pružatelja usluga u zračnoj plovidbi

– dva predstavnika operatora aerodroma

– predstavnik operatora zrakoplova.

Čelnici tijela/subjekata iz stavka 2. ove točke, imena svojih predstavnika koji će sudjelovati u radu Povjerenstva dostavljaju Ministarstvu mora, prometa i infrastrukture.

III.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

IV.

Organizacija i način rada Povjerenstva utvrđuje se poslovnikom koji donosi Povjerenstvo.

V.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik, članovi i tajnik Povjerenstva koji su zaposlenici tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za članove i tajnika Povjerenstva, koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VI.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za zaštitu civilnog zračnog prometa (»Narodne novine«, br. 129/17. i 35/18.).

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/138

Urbroj: 50301-05/16-22-6

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o osnivanju Povjerenstva za upravljanje sigurnošću u zračnom prometu

VLADA REPUBLIKE HRVATSKE

710

Na temelju članaka 58. i 141. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O OSNIVANJU POVJERENSTVA ZA UPRAVLJANJE SIGURNOŠĆU U ZRAČNOM PROMETU

I.

Ovom Odlukom osniva se Povjerenstvo za upravljanje sigurnošću u zračnom prometu (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Članove Povjerenstva rješenjem imenuje Vlada Republike Hrvatske na prijedlog Ministarstva mora, prometa i infrastrukture.

Povjerenstvo čine:

– čelnik unutarnje ustrojstvene jedinice ministarstva nadležnog za poslove civilnog zračnog prometa, nadležne za civilno zrakoplovstvo

– direktor Hrvatske agencije za civilno zrakoplovstvo

– jedan predstavnik Agencije za istraživanje nesreća u zračnom, pomorskom i željezničkom prometu

– koordinator Nacionalnog programa sigurnosti u zračnom prometu kojeg predlaže Hrvatska agencija za civilno zrakoplovstvo

– dva predstavnika zrakoplovne industrije koje predlaže Hrvatska gospodarska komora

– jedan predstavnik kojeg predlaže ministarstvo nadležno za poslove obrane

– jedan predstavnik pružatelja usluga u zračnoj plovidbi kojeg predlaže pružatelj usluga u zračnoj plovidbi

– jedan predstavnik tijela državne uprave nadležnog za zaštitu i spašavanje.

Čelnici tijela/subjekata iz stavka 2. ove točke, imena svojih predstavnika koji će sudjelovati u radu Povjerenstva dostavljaju Ministarstvu mora, prometa i infrastrukture.

III.

Članovi Povjerenstva iz točke II. ove Odluke biraju predsjednika Povjerenstva iz redova članova Povjerenstva, većinom glasova svih članova.

IV.

Stručne i administrativne poslove za Povjerenstvo obavlja Hrvatska agencija za civilno zrakoplovstvo.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo o svom radu pisanim putem izvješćuje Vladu Republike Hrvatske najmanje jedanput godišnje.

VII.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik i članovi Povjerenstva, koji su zaposlenici tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za predsjednika i članove Povjerenstva, koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VIII.

Danom stupanja na snagu ove Odluke prestaje važiti Odluka o osnivanju Povjerenstva za upravljanje sigurnošću u zračnom prometu (»Narodne novine«, br. 129/17. i 25/19.).

IX.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/139

Urbroj: 50301-05/16-22-6

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o osnivanju Nacionalnog povjerenstva za upravljanje zračnim prostorom

VLADA REPUBLIKE HRVATSKE

708

Na temelju članka 95. stavka 3. i članka 141. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O OSNIVANJU NACIONALNOG POVJERENSTVA ZA UPRAVLJANJE ZRAČNIM PROSTOROM

I.

Ovom Odlukom osniva se Nacionalno povjerenstvo za upravljanje zračnim prostorom (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Predsjednika, članove i tajnika Povjerenstva rješenjem imenuje Vlada Republike Hrvatske na prijedlog Ministarstva mora, prometa i infrastrukture.

Povjerenstvo čine:

– dva predstavnika ministarstva nadležnog za poslove civilnog zračnog prometa od kojih je jedan predsjednik, a jedan tajnik Povjerenstva

– dva predstavnika ministarstva nadležnog za poslove obrane

– dva predstavnika Hrvatske agencije za civilno zrakoplovstvo

– tri predstavnika imenovanog pružatelja usluga u zračnoj plovidbi.

Čelnici tijela/subjekata iz stavka 2. ove točke, imena svojih predstavnika koji će sudjelovati u radu Povjerenstva dostavljaju Ministarstvu mora, prometa i infrastrukture.

III.

Stručne poslove za Povjerenstvo obavljaju, po potrebi, subjekti čiji su predstavnici članovi Povjerenstva.

Administrativne poslove za Povjerenstvo obavlja Ministarstvo mora, prometa i infrastrukture.

IV.

Organizacija i način rada Povjerenstva utvrđuje se poslovnikom koji donosi Povjerenstvo.

V.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik, članovi i tajnik Povjerenstva koji su zaposlenici tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za članove Povjerenstva, koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VI.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za upravljanje zračnim prostorom (»Narodne novine«, broj 129/17.).

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/141

Urbroj: 50301-05/16-22-6

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o osnivanju Nacionalnog povjerenstva za olakšice

VLADA REPUBLIKE HRVATSKE

707

Na temelju članka 37. stavka 1. i članka 141. Zakona o zračnom prometu (»Narodne novine«, br. 69/09., 84/11., 54/13., 127/13. i 92/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), Vlada Republike Hrvatske je na sjednici održanoj 6. svibnja 2022. donijela

ODLUKU

O OSNIVANJU NACIONALNOG POVJERENSTVA ZA OLAKŠICE

I.

Ovom Odlukom osniva se Nacionalno povjerenstvo za olakšice (u daljnjem tekstu: Povjerenstvo).

Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

II.

Predsjednika, članove i tajnika Povjerenstva rješenjem imenuje Vlada Republike Hrvatske na prijedlog Ministarstva mora, prometa i infrastrukture.

Povjerenstvo čine:

– dva predstavnika ministarstva nadležnog za poslove civilnog zračnog prometa od kojih je jedan predsjednik, a jedan tajnik Povjerenstva

– predstavnik ministarstva nadležnog za unutarnje poslove

– predstavnik ministarstva nadležnog za poslove financija (carina)

– predstavnika ministarstva nadležnog za poslove turizma

– predstavnik ministarstva nadležnog za vanjske i europske poslove

– predstavnik ministarstva nadležnog za poslove zdravstva

– predstavnik Hrvatske agencije za civilno zrakoplovstvo

– predstavnik operatora aerodroma

– predstavnik zračnih prijevoznika.

Čelnici tijela/subjekata iz stavka 2. ove točke, imena svojih predstavnika koji će sudjelovati u radu Povjerenstva dostavljaju Ministarstvu mora, prometa i infrastrukture.

III.

Stručne poslove za Povjerenstvo obavlja Hrvatska agencija za civilno zrakoplovstvo.

Administrativne poslove za Povjerenstvo obavlja Ministarstvo mora, prometa i infrastrukture.

IV.

Organizacija i način rada Povjerenstva utvrđuje se poslovnikom koji donosi Povjerenstvo.

V.

Sredstva za rad Povjerenstva osiguravaju se u državnom proračunu Republike Hrvatske, u razdjelu Ministarstva mora, prometa i infrastrukture.

Predsjednik, članovi i tajnik Povjerenstva koji su zaposlenici tijela državne uprave, te koji su dužnosnici u smislu zakona kojim se uređuje sprječavanje sukoba interesa, za rad/članstvo u Povjerenstvu ne mogu primati naknadu.

Za članove Povjerenstva, koji nisu osobe iz stavka 2. ove točke, utvrđuje se neto-naknada u iznosu od 150,00 kuna po sudjelovanju na sjednici.

VI.

Danom stupanja na snagu ove Odluke prestaje važiti Odluka o osnivanju Nacionalnog povjerenstva za olakšice (»Narodne novine«, br. 129/17., 97/18., 27/19. i 57/19.).

VII.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/22-04/140

Urbroj: 50301-05/16-22-7

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Odluka o promjeni granice pomorskog dobra radi građenja, rekonstrukcije i održavanja državne ceste DC105

VLADA REPUBLIKE HRVATSKE

705

Na temelju članka 43. stavka 1. Zakona o cestama (»Narodne novine«, br. 84/11., 22/13., 54/13., 148/13., 92/14., 110/19. i 144/21.), Vlada Republike Hrvatske je na sjednici održanoj 6. svibnja 2022. donijela

ODLUKU

O PROMJENI GRANICE POMORSKOG DOBRA RADI GRAĐENJA, REKONSTRUKCIJE I ODRŽAVANJA DRŽAVNE CESTE DC105

I.

Radi građenja, rekonstrukcije i održavanja državne ceste DC105, sukladno lokacijskoj dozvoli koju je izdala Primorsko-goranska županija, Upravni odjel za prostorno uređenje, graditeljstvo i zaštitu okoliša, Ispostava u Rabu, klasa: UP/I-350-05/17-03/09, urbroj: 2170/1-03-07/02-18-06, od 19. ožujka 2018., izuzima se iz područja pomorskog dobra sljedeća nekretnina u k.o. Lopar:

– zk.č.br. 10313/4 – PRIRODNO NEPLODNO ZEMLJIŠTE od 2184 m2, upisana u zk.ul.br. 2974, kao pomorsko dobro.

II.

Nekretnina iz točke I. ove Odluke briše se u zemljišnim knjigama kao opće dobro (pomorsko dobro) radi građenja, rekonstrukcije i održavanja državne ceste i upisuje se u zemljišne knjige kao javno dobro u općoj uporabi u vlasništvu Republike Hrvatske.

Nadležno općinsko državno odvjetništvo uputit će nadležnom zemljišnoknjižnom sudu prijedlog za brisanje pomorskog dobra uz istovremeni upis javnog dobra u općoj uporabi u vlasništvu Republike Hrvatske na nekretnini iz točke I. ove Odluke, a sukladno članku 43. stavku 5. Zakona o cestama.

III.

Nekretninu iz točke I. ove Odluke koja se izuzima iz pomorskog dobra na upravljanje preuzima društvo Hrvatske ceste d.o.o., radi građenja, rekonstrukcije i održavanja državne ceste DC105.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/167

Urbroj: 50301-05/20-22-2

Zagreb, 6. svibnja 2022.

Predsjednik
 mr. sc. Andrej Plenković, v. r.
### NN 54/2022 (11.5.2022.), Indeks proizvođačkih cijena industrijskih proizvoda na domaćem tržištu u travnju 2022.

Državni zavod za statistiku

717

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U TRAVNJU 2022.

Indeks proizvodačkih cijena industrijskih proizvoda na domaćem tržištu u travnju 2022. u odnosu na ožujak 2022. iznosi 102,6.

Klasa: 954-01/22-01/01

Urbroj: 555-01-05-03-01-22-10

Zagreb, 6. svibnja 2022.

Glavna ravnateljica
 Lidija Brković, v. r.
### NN 55/2022 (13.5.2022.), Odluka o imenovanju županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

746

ODLUKA

Državnoodvjetničko vijeće na temelju članka 41. stavka 1. u vezi s člankom 69. stavkom 2. Zakona o Državnoodvjetničkom vijeću (»Narodne novine« broj 67/2018 i 126/2019) na 67. sjednici održanoj 26. travnja 2022., jednoglasno

odlučilo je

I. DARINKA BRĐANOVIĆ, zamjenica županijske državne odvjetnice u Županijskom državnom odvjetništvu u Varaždinu imenuje se za županijsku državnu odvjetnicu u Županijskom državnom odvjetništvu u Varaždinu, na vrijeme od četiri godine.

II. Imenovana županijska državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-55/2021

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o imenovanju zamjenika općinske državne odvjetnice u Općinskom državnom odvjetništvu u Pazinu

DRŽAVNOODVJETNIČKO VIJEĆE

744

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 67. sjednici Vijeća održanoj 26. travnja 2022. godine, jednoglasno

odlučilo je

I. Za zamjenika općinske državne odvjetnice u Općinskom državnom odvjetništvu u Pazinu imenuje se DOMAGOJ PECOTIĆ, državnoodvjetnički savjetnik u Općinskom državnom odvjetništvu u Splitu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-37/2021

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o djelomičnom poništavanju odluke Državnoodvjetničkog vijeća broj DOVO-28/2021 u dijelu kojim se imenuje zamjenik općinskog državnog odvjetnIka u Općinskom državnom odvjetništvu u Šibeniku

DRŽAVNOODVJETNIČKO VIJEĆE

748

ODLUKA

Državnoodvjetničko vijeće na temelju članka 62. Zakona o Državnoodvjetničkom vijeću (»Narodne novine«, broj 67/2018 i 126/2019) na 67. sjednici Vijeća održanoj 26. travnja 2022. godine, jednoglasno

odlučilo je

Djelomično se poništava odluka Državnoodvjetničkog vijeća broj DOVO-28/2021 od 10. ožujka 2022. u dijelu kojim se imenuje MARIO BAKOTA za zamjenika općinskog državnog odvjetnika u Općinskom državnom odvjetništvu u Šibeniku.

Broj: DOVO-28/2021-34

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o imenovanju općinske državne odvjetnice u Općinskom državnom odvjetništvu u Zadru

DRŽAVNOODVJETNIČKO VIJEĆE

743

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018 i 126/2019) na 67. sjednici Vijeća održanoj 26. travnja 2022. godine, jednoglasno

odlučilo je

I. Za općinsku državnu odvjetnicu u Općinskom državnom odvjetništvu u Zadru imenuje se DARIJA PADOVAN BUŠKULIĆ, zamjenica općinskog državnog odvjetnika u Općinskom državnom odvjetništvu u Zadru.

II. Imenovana državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-19/2022

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Sisku

Državnoodvjetničko vijeće

741

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018 i 126/19) odlučujući o zahtjevu za raz­rješenje Ljube Crnković, na 67. sjednici održanoj 26. travnja 2022.,

odlučilo je

LJUBA CRNKOVIĆ razrješava se dužnosti zamjenice općinske državne odvjetnice u Općinskom državnom odvjetništvu u Sisku, s danom 27. travnja 2022.

Broj: DOVO-21/2022-3

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o imenovanju zamjenika županijskog državnog odvjetnika u Županijskom državnom odvjetništvu u Slavonskom Brodu

DRŽAVNOODVJETNIČKO VIJEĆE

747

ODLUKA

Državnoodvjetničko vijeće na temelju članka 41. stavka 1. i članka 57. Zakona o Državnoodvjetničkom vijeću (»Narodne novine« broj 67/2018 i 126/19) na 67. sjednici održanoj 26. travnja 2022., jednoglasno

odlučilo je

I. EGON LJUBIČIĆ, općinski državni odvjetnik u Općinskom državnom odvjetništvu u Slavonskom Brodu, imenuje se za zamjenika županijskog državnog odvjetnika u Županijskom državnom odvjetništvu u Slavonskom Brodu.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-44/2021

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o imenovanju zamjenika općinskog državnog odvjetnika u Općinskom kaznenom državnom odvjetništvu u Zagrebu

DRŽAVNOODVJETNIČKO VIJEĆE

745

ODLUKA

Državnoodvjetničko vijeće na temelju članka 41. stavka 1. u vezi s člankom 56. Zakona o Državnoodvjetničkom vijeću (»Narodne novine«, broj 67/2018 i 126/2019) na 67. sjednici Vijeća održanoj 26. travnja 2022. godine, jednoglasno

odlučilo je

I. Za zamjenike općinskog državnog odvjetnika u Općinskom kaznenom državnom odvjetništvu u Zagrebu imenuju se DRAGAN NOVOSEL, državnoodvjetnički savjetnik u Općinskom državnom odvjetništvu u Karlovcu, MARINA UROIĆ KRIŠTOVIĆ, viša državnoodvjetnička savjetnica – specijalist u Općinskom kaznenom državnom odvjetništvu u Zagrebu i IVAN SAVIĆ, viši državnoodvjetnički savjetnik – specijalist u Općinskom kaznenom državnom odvjetništvu u Zagrebu.

II. Imenovani zamjenici dužni su stupiti na dužnost najkasnije u roku od šest mjeseci od dana imenovanja.

Broj: DOVO-31/2021

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Odluka o imenovanju općinske državne odvjetnice u Općinskom državnom odvjetništvu u Šibeniku

DRŽAVNOODVJETNIČKO VIJEĆE

742

ODLUKA

Državnoodvjetničko vijeće na temelju članka 41. stavka 1. u vezi s člankom 70. Zakona o Državnoodvjetničkom vijeću (»Narodne novine«, broj 67/2018 i 126/2019) na 67. sjednici Vijeća održanoj 26. travnja 2022. godine, jednoglasno

odlučilo je

I. Za općinsku državnu odvjetnicu u Općinskom državnom odvjetništvu u Šibeniku imenuje se MARTINA BURIĆ, zamjenica općinskog državnog odvjetnika u Općinskom državnom odvjetništvu u Šibeniku.

II. Imenovana državna odvjetnica dužna je stupiti na dužnost najkasnije u roku od šest mjeseci od dana imenovanja.

Broj: DOVO-20/2022

Zagreb, 26. travnja 2022.

Predsjednik
 Državnoodvjetničkog vijeća
 Darko Klier, v. r.
### NN 55/2022 (13.5.2022.), Pravilnik o izmjenama Pravilnika o obavljanju gospodarskog ribolova na moru obalnim mrežama potegačama

MINISTARSTVO POLJOPRIVREDE

738

Na temelju članka 12. stavka 1. točke 2. i članka 26. stavka 11. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19), a u vezi s Odlukom o donošenju Plana upravljanja ribolovom obalnim mrežama potegačama u Republici Hrvatskoj (klasa: 324-01/17-01/847, urbroj: 525/13/1282-17-1 od 1. prosinca 2017. godine) i Odlukom o donošenju Plana upravljanja ribolovom obalnim mrežama potegačama u Republici Hrvatskoj (klasa: 324-01/21-01/2463, urbroj: 525-13/0737-21-1 od 28. srpnja 2021. godine), ministrica poljoprivrede donosi

PRAVILNIK

O IZMJENAMA PRAVILNIKA O OBAVLJANJU GOSPODARSKOG RIBOLOVA NA MORU OBALNIM MREŽAMA POTEGAČAMA

Članak 1.

U Pravilniku o obavljanju gospodarskog ribolova na moru obalnim mrežama potegačama (»Narodne novine«, br. 30/18, 49/18, 78/18, 54/19, 27/21 i 100/21) članak 8. mijenja se i glasi:

»Ovlaštenici povlastice koji obavljaju ribolov obalnim mrežama potegačama mogu iskrcavati ulov samo na iskrcajnim mjestima sukladno naredbi kojom se određuje popis iskrcajnih mjesta za iskrcaj ulova s ribarskih plovila koja obavljaju gospodarski ribolov na moru.«.

Članak 2.

Članak 15. mijenja se i glasi:

»(1) Prijenos Odobrenja s jednog plovila na drugo plovilo dopušten je isključivo radi zamjene plovila u povlastici istog vlasnika, tj. kada dođe do prijenosa povlastice sa starog na novo plovilo istog vlasnika uz uvjet da kapacitet novog plovila (izražen u kW i GT) nije veći od kapaciteta plovila s kojeg se povlastica i Odobrenje prenosi.

(2) U slučajevima:

– prijenosa povlastice radi prodaje plovila s povlasticom drugom vlasniku,

– prijenosa povlastice radi darovanja plovila s povlasticom bračnom drugu, djeci, roditeljima ili unucima ili

– prijenosa povlastice radi nasljeđivanja plovila s povlasticom

sva prava iz Odobrenja zadržava plovilo koje ima novog vlasnika.«.

Članak 3.

Prilog 2. briše se.

Članak 4.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/18-01/24

Urbroj: 525-12/718-22-22

Zagreb, 4. svibnja 2022.

Ministrica poljoprivrede
 Marija Vučković, v. r.